

KĖDAINIŲ RAJONO SAVIVALDYBĖS TARYBA

SPRENDIMAS
DĖL ILGALAIKĖS PASKOLOS ĖMIMO

[bookmark: _GoBack]2021 m. vasario 26 d. Nr. TS-27
Kėdainiai

[bookmark: _Hlk64028885]Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ patvirtintų Savivaldybių skolinimosi taisyklių 4 punktu ir atsižvelgdama į Kėdainių rajono savivaldybės kontrolės ir audito tarnybos 2021 m. vasario 12 d. išvadas Nr. K5-5 „Dėl 1 221 200 Eur ilgalaikės paskolos ėmimo investiciniams projektams įgyvendinti“, Nr. K5-6 „Dėl ilgalaikės banko paskolos ėmimo investiciniam projektui „Kėdainių lopšelio-darželio „Vaikystė“ viešojo pastato energinio efektyvumo didinimas“ ir Nr. K5-7 „Dėl ilgalaikės paskolos ėmimo investiciniams projektams įgyvendinti“ , Kėdainių rajono savivaldybės taryba   n u s p r e n d ž i a:
1. Imti 2 421 200 Eur (du milijonai keturi šimtai dvidešimt vienas tūkstantis du šimtai eurų)  ilgalaikę banko paskolą:
1.1. 1 221 200 Eur (vienas milijonas du šimtai dvidešimt vienas tūkstantis du šimtai eurų) ankstesniems skoliniams įsipareigojimams vykdyti;
1.2. 820 000 Eur (aštuonis šimtus dvidešimt  tūkstančių eurų) investiciniams projektams finansuoti:
1.2.1. Įgyvendinti projektą "Kėdainių miesto A. Kanapinsko, P. Lukšio, Mindaugo, Pavasario ir Žemaitės gatvių rekonstrukcija" – 431 200 Eur (keturi šimtai trisdešimt vienas tūkstantis du šimtai eurų);
1.2.2. Kompleksiškai atnaujinti daugiabučių namų kvartalus (I etapas) – 362 300 Eur (tris šimtai šešiasdešimt du tūkstančiai tris šimtai eurų);
1.2.3. Kompleksiškai atnaujinti daugiabučių namų kvartalus (II etapas) – 26 500 Eur (dvidešimt šeši tūkstančiai penki šimtai eurų).
1.3. 380 000 Eur (tris šimtai aštuoniasdešimt tūkstančių eurų) „Kėdainių lopšelio-darželio „Vaikystė“ viešojo pastato, esančio Mindaugo g. 21, Kėdainių m., Kėdainių r. sav., energinio efektyvumo didinimas“ investiciniam projektui finansuoti. 
2. Įgalioti Kėdainių rajono savivaldybės administracijos direktorių pasirašyti banko paskolos sutartį.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                     Valentinas Tamulis

